title: Директива 2009/8/ЕО на Комисията от 10 февруари 2009 година за изменение на приложение I към Директива 2002/32/ЕО на Европейския парламент и на Съвета по отношение на максимално допустимите граници за неизбежното преминаване на кокцидиостатици или хистомоностатици в нецелеви фуражи (Текст от значение за ЕИП)

text:
               11.2.2009

               BG

               Официален вестник на Европейския съюз

               L 40/19

      ДИРЕКТИВА 2009/8/ЕО НА КОМИСИЯТА

   от 10 февруари 2009 година
   за изменение на приложение I към Директива 2002/32/ЕО на Европейския парламент и на Съвета по отношение на максимално допустимите граници за неизбежното преминаване на кокцидиостатици или хистомоностатици в нецелеви фуражи
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни (1), и по-специално член 8, параграф 1 от нея,
   като има предвид, че:

               (1)

               Кокцидиостатиците и хистомоностатиците са вещества, които са предназначени да убиват или задържат протозои и могат да бъдат разрешени за използване като фуражни добавки в съответствие с Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (2). В разрешителните за фуражни добавки на кокцидиостатици и хистомоностатици се определят специфични условия за употребата им, като например целеви животински видове или категории, за които са предназначени тези добавки.

               (2)

               Операторите във фуражния сектор могат да произвеждат в рамките на едно предприятие различни фуражи и понякога една и съща производствена линия трябва да бъде използвана за последователно производство на различни видове продукти. Възможно е неизбежните следи от даден продукт да останат в производствената линия и да са все още налице в началото на производствения процес на друг фуражен продукт. Това разпространение от една част от продукцията в друга се нарича „преминаване“ или „кръстосано замърсяване“ и може да настъпи, например когато кокцидиостатици или хистомоностатици са използвани като разрешени фуражни добавки. Това може да доведе до замърсяване на произведените впоследствие фуражи, което се изразява под формата на технологично неизбежни следи от тези вещества в „нецелеви фуражи“, т.е. фуражи, за които използването на кокцидиостатици или хистомоностатици не е разрешено, като например фуражи за животински видове или категории, които не са посочени в разрешителното за фуражната добавка. Това неизбежно кръстосано замърсяване може да настъпи както на всички етапи от производството и обработката, така и по време на съхранението и превоза на фуражния продукт.

               (3)

               В Регламент (ЕО) № 183/2005 на Европейския парламент и на Съвета от 12 януари 2005 г. за определяне на изискванията за хигиена на фуражите (3) са предвидени специфични изисквания за дейността във фуражния сектор, при която се използват кокцидиостатици и хистомоностатици за производството на фуражи. По-специално, в съответствие със задълженията по членове 4 и 5 от горепосочения регламент съответните оператори трябва да предприемат всички целесъобразни мерки във връзка с инсталациите и оборудването, производството, съхранението и превоза с цел избягване на каквото и да е кръстосано замърсяване. Определянето в съответствие с Директива 2002/32/ЕО на максимално допустими граници за неизбежното преминаване на кокцидиостатици и хистомоностатици в нецелеви фуражи не следва да оказва въздействие върху основното задължение на операторите да прилагат добри производствени практики, с цел да бъде избегнато това кръстосано замърсяване. Поради тази причина все още са необходими постоянни усилия от страна на съответните оператори, за да се избегне наличието на такива нежелани вещества в храните за животни.

               (4)

               Като се отчита прилагането на добрите производствени практики, максимално допустимите граници за неизбежното преминаване на кокцидиостатици или хистомоностатици в нецелеви фуражи следва да бъде определено въз основа на принципа „ALARA“ („толкова ниски, колкото е разумно постижимо“). За да се даде възможност на производителите на фуражи да управляват горепосоченото неизбежно преминаване, следва да се предвиди стойност на преминаване от приблизително 3 % от максимално разрешеното съдържание по отношение на фуражите за най-слабо чувствителните животински видове и от приблизително 1 % от максимално разрешеното съдържание за фуражите, предназначени за чувствителни нецелеви животински видове, и за „фуражите за предкланичния престой“, т.е. фуражите, които се използват в периода преди клането на животните. Стойност на преминаване от 1 % следва да се предвиди за кръстосаното замърсяване както на други фуражи за целеви видове, в които не са добавени кокцидиостатици или хистомоностатици, така и по отношение на нецелевите фуражи за „животни, отглеждани за продължително производство на храни“, като например млекодайни крави или кокошки носачки, когато е установено преминаване от фуражи в храни от животински произход. Ако се дават фуражни суровини директно на животни или се използват допълващи фуражи, тяхната употреба в дневната дажба не следва да води до експозиция на животното на по-високи нива на кокцидиостатик или хистомоностатик, отколкото съответстващите максимално допустими граници на експозиция, когато се използват единствено пълноценни фуражи в дневната дажба.

               (5)

               За да се избегне приемането от държавите-членки на национални правила във връзка с неизбежното преминаване на разрешени кокцидиостатици или хистомоностатици в нецелеви фуражи и произтичащото от това наличие на такива вещества в производни хранителни продукти, които биха затруднили функционирането на вътрешния пазар, е необходимо да бъдат приети хармонизирани правила на Общността.

               (6)

               При неизбежното преминаване в нецелеви фуражи на активни вещества, съдържащи се в разрешени кокцидиостатици и хистомоностатици, активните вещества следва да бъдат считани за нежелани вещества в храните за животни по смисъла на Директива 2002/32/ЕО и тяхното наличие не следва да застрашава околната среда и здравето на животните и хората. Поради тази причина максимално допустимите граници на тези вещества в храните за животни следва да бъдат установени в рамките на приложение I към посочената директива, за да се предотвратят нежелани и неблагоприятни последици.

               (7)

               Ако са били определени максимално допустими граници на остатъчни вещества (МДГОВ) в рамките на Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (4) или в рамките на Регламент (ЕО) № 1831/2003, следва да се осигури съблюдаването на тези разпоредби при установяване на максимално допустимите граници за неизбежното преминаване на кокцидиостатици или хистомоностатици в нецелеви фуражи.

               (8)

               Неизбежното преминаване на кокцидиостатици и хистомоностатици в нецелеви фуражи, дори и под максимално допустимите граници, които следва да бъдат установени съгласно Директива 2002/32/ЕО, може да доведе до наличието на остатъци от тези вещества в хранителните продукти от животински произход. Поради това, с оглед на опазване на общественото здраве и тъй като все още не е определена максимално допустима граница на остатъчни вещества (МДГОВ) за съответните хранителни продукти, максимално допустимите количества от активните вещества, съдържащи се в кокцидиостатиците и хистомоностатиците, бяха определени с Регламент (ЕО) № 124/2009 на Комисията от 10 февруари 2009 г. за определяне на максимално допустимите граници за наличието на кокцидиостатици или хистомоностатици в храни в резултат на неизбежното преминаване на тези вещества в нецелеви фуражи (5) в контекста на Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (6).

               (9)

               По искане на Комисията Европейският орган за безопасност на храните („Органът“) прие няколко становища (7) във връзка с рисковете за здравето на животните и хората вследствие на неизбежното преминаване в нецелеви фуражи на разрешени като фуражни добавки кокцидиостатици или хистомоностатици. За всеки разрешен като фуражна добавка кокцидиостатик или хистомоностатик оценката на Органа разгледа вариантите със стойност на преминаване от 2 %, 5 % и 10 % от фуражи, произведени с най-голямата разрешена доза от кокцидиостатици или хистомоностатици, в произведени впоследствие нецелеви фуражи.

               (10)

               Предвид всички предпазни мерки и заключенията от отделните научни становища може да се заяви, че Органът смята, че като цяло е малко вероятно наличието в нецелеви фуражи на разрешени като фуражни добавки кокцидиостатици или хистомоностатици в рамките на нива в резултат на неизбежното преминаване да има неблагоприятни последици за здравето на животните и че е нищожен рискът за здравето на потребителите от поемането на остатъчни вещества от продукти от животни, изложени на кръстосано замърсяване.

               (11)

               Като се вземат под внимание становищата на Органа и различните подходи, прилагани към днешна дата в държавите-членки по отношение на неизбежното кръстосано замърсяване, се предлага да се фиксират максимално допустимите граници за фуражи на нивата, определени в приложенията към настоящата директива, с цел да се осигури доброто функциониране на вътрешния пазар и да се защити здравето на животните и хората.

               (12)

               Определянето на максимално допустими граници на нежелани вещества в храните за животни следва да се извърши чрез адаптиране на приложение I към Директива 2002/32/ЕО, както е предвидено в член 8, параграф 1 от същата директива. При адаптирането на техническите разпоредби в приложение I към Директива 2002/32/ЕО бе отчетено развитието на научно-техническите познания посредством вземане под внимание на научните становища на Органа и развитието на методите за анализ във фуражния сектор. Разпоредбите от приложението следва да подлежат на преглед най-късно до 1 юли 2011 г., за да се отчете развитието на научно-техническите познания.

               (13)

               Максимално допустимите граници, определени в приложението към настоящата директива, следва да бъдат неизменно адаптирани спрямо условията за употреба, предвидени в разрешителните за фуражни добавки на кокцидиостатици и хистомоностатици. С оглед на евентуалния период между датата на разрешаването или изменението, временното прекратяване или отнемането на разрешителното за фуражна добавка на кокцидиостатик или хистомоностатик и датата на последващото изменение на максимално допустимите граници, предвидени в приложенията към настоящата директива, последните следва да бъдат разглеждани, без да се накърняват нивата на разрешените като фуражни добавки кокцидиостатици или хистомоностатици в рамките на Регламент (ЕО) № 1831/2003.

               (14)

               Тъй като неизбежното преминаване на кокцидиостатици или хистомоностатици в нецелеви фуражи може да се дължи на наличието на тези вещества като замърсители в производни хранителни продукти, е целесъобразно да се възприеме всеобхватен и интегриран подход чрез едновременното приемане и прилагане на настоящата директива за определяне на максимално допустимите граници за неизбежното преминаване на кокцидиостатици или хистомоностатици в нецелеви фуражи и на регламента на Комисията за определяне на максимално допустимите граници за произтичащото наличие на тези вещества в храните.

               (15)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 2002/32/ЕО се изменя в съответствие с приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 юли 2009 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 10 февруари 2009 година.

            За Комисията

         Androulla VASSILIOU

            Член на Комисията

      (1)  ОВ L 140, 30.5.2002 г., стр. 10.

      (2)  ОВ L 268, 18.10.2003 г., стр. 29.

      (3)  ОВ L 35, 8.2.2005 г., стр. 1.

      (4)  ОВ L 224, 18.8.1990 г., стр. 1.

      (5)  Вж. стр. 7 от настоящия брой на Официален вестник.

      (6)  ОВ L 37, 13.2.1993 г., стр. 1.

      (7)  Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез лазалоцид, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on Cross-contamination of non-target feedingstuffs by lasalocid authorised for use as a feed additive), The EFSA Journal (2007) 553, стр. 1—46.
   http://www.efsa.europa.eu/cs/BlobServer/Scientific_Opinion/CONTAM_ej553_lasalocid_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез наразин, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by narasin authorised for use as a feed additive), The EFSA Journal (2007) 552, стр. 1—35.
   http://www.efsa.europa.eu/cs/BlobServer/Scientific_Opinion/CONTAM_ej552_narasin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез мадурамицин, разрешен за използване като фуражна добавка (Opinion of the Scientific Panel on Contaminants in the Food Chain on a request from the European Commission on cross-contamination of non-target feedingstuffs by maduramicin authorised for use as a feed additive), The EFSA Journal (2008) 594, стр. 1—30.
   http://www.efsa.europa.eu/cs/BlobServer/Scientific_Opinion/contam_op_ej594_maduramicin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез семдурамицин, разрешен за използване като фуражна добавка (Opinion of the Scientific Panel on Contaminants in the Food Chain on a request from the European Commission on cross-contamination of non-target feedingstuffs by semduramicin authorised for use as a feed additive), The EFSA Journal (2008) 593, стр. 1—27.
   http://www.efsa.europa.eu/cs/BlobServer/Scientific_Opinion/contam_op_ej593_semduramicin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез салиномицин, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by salinomycin authorised for use as a feed additive), The EFSA Journal (2008) 591, стр. 1—38.
   http://www.efsa.europa.eu/cs/BlobServer/Scientific_Opinion/contam_op_ej591_salinomycin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез монензин, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by monensin authorised for use as a feed additive), The EFSA Journal (2008) 592, стр. 1—40.
   http://www.efsa.europa.eu/cs/BlobServer/Scientific_Opinion/contam_op_ej592_monensin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез халофугинон хидробромид, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by halofuginone hydrobromide authorised for use as a feed additive), The EFSA Journal (2008) 657, стр. 1—31.
   http://www.efsa.europa.eu/cs/BlobServer/Scientific_Opinion/contam_op_ej657_halofuginone_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез декоквинат, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by decoquinate authorised for use as a feed additive), The EFSA Journal (2008) 656, стр. 1—26.
   http://www.efsa.europa.eu/cs/BlobServer/Scientific_Opinion/contam_op_ej656_decoquinate_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез робенидин, разрешен за използване като фуражна добавка (Opinion of the Scientific Panel on Contaminants in the Food chain on a request from the European Commission on cross-contamination of non-target feedingstuffs by robenidine authorised for use as a feed additive), The EFSA Journal (2008) 655, стр. 1—29.
   http://www.efsa.europa.eu/cs/BlobServer/Scientific_Opinion/contam_op_ej655_robenidine_en,0.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез никарбазин, разрешен за използване като фуражна добавка (Opinion of the Scientific Panel on Contaminants in the Food Chain on a request from the European Commission on cross-contamination of non-target feedingstuffs by nicarbazin authorised for use as a feed additive), The EFSA Journal (2008) 690, стр. 1—34.
   http://www.efsa.europa.eu/cs/BlobServer/Scientific_Opinion/contam_op_ej690_nicarbazin_en.pdf?ssbinary=true
   Становище на научната група за замърсителите в хранителната верига по искане на Европейската комисия относно кръстосаното замърсяване на нецелеви фуражи чрез диклазурил, разрешен за използване като фуражна добавка (Opinion of the Scientific Panel on Contaminants in the Food Chain on a request from the European Commission on cross-contamination of non-target feedingstuffs by diclazuril authorised for use as a feed additive), The EFSA Journal (2008) 716, стр. 1—31.
   http://www.efsa.europa.eu/cs/BlobServer/Scientific_Opinion/contam_op_ej716_diclazuril_en.pdf?ssbinary=true

      ПРИЛОЖЕНИЕ
      В приложение I към Директива 2002/32/ЕО се добавят следните точки:

                     „Нежелани вещества

                     Продукти, предназначени за хранене на животни (1)

                     Максимално съдържание в mg/kg (ppm), отнасящо се за фуражи със съдържание на влага от 12 %

                                 1.

                                 Лазалоцид натрий

                     Фуражни суровини

                     1,25

                     Комбинирани фуражи за:

                                 —

                                 кучета, телета, зайци, еднокопитни, млекодайни животни, птици носачки, пуйки (> 12 седмици) и пилета, които се отглеждат за кокошки носачки (> 16 седмици);

                     1,25

                                 —

                                 пилета за угояване, пилета, които се отглеждат за кокошки носачки (< 16 седмици) и пуйки (< 12 седмици) за периода преди клането, в който е забранена употребата на лазалоцид натрий (фуражи за предкланичния престой);

                     1,25

                                 —

                                 други животински видове.

                     3,75

                     Премикси за използване във фуражи, в които не е разрешена употребата на лазалоцид натрий.

                         (2)

                                 2.

                                 Наразин

                     Фуражни суровини

                     0,7

                     Комбинирани фуражи за:

                                 —

                                 пуйки, зайци, еднокопитни, птици носачки и пилета, които се отглеждат за кокошки носачки (> 16 седмици);

                     0,7

                                 —

                                 пилета за угояване за периода преди клането, в който е забранена употребата на наразин (фуражи за предкланичния престой);

                     0,7

                                 —

                                 други животински видове.

                     2,1

                     Премикси за използване във фуражи, в които не е разрешена употребата на наразин.

                         (2)

                                 3.

                                 Салиномицин натрий

                     Фуражни суровини

                     0,7

                     Комбинирани фуражи за:

                                 —

                                 еднокопитни, пуйки, птици носачки и пилета, които се отглеждат за кокошки носачки (> 12 седмици);

                     0,7

                                 —

                                 пилета за угояване, пилета, които се отглеждат за кокошки носачки (< 12 седмици) и зайци за угояване за периода преди клането, в който е забранена употребата на салиномицин натрий (фуражи за предкланичния престой);

                     0,7

                                 —

                                 други животински видове.

                     2,1

                     Премикси за използване във фуражи, в които не е разрешена употребата на салиномицин натрий.

                         (2)

                                 4.

                                 Монензин натрий

                     Фуражни суровини

                     1,25

                     Комбинирани фуражи за:

                                 —

                                 еднокопитни, кучета, дребни преживни животни (овце и кози), патици, говеда, млекодайни животни, птици носачки, пилета, които се отглеждат за кокошки носачки (> 16 седмици) и пуйки (> 16 седмици);

                     1,25

                                 —

                                 пилета за угояване, пилета, които се отглеждат за кокошки носачки (< 16 седмици) и пуйки (< 16 седмици) за периода преди клането, в който е забранена употребата на монензин натрий (фуражи за предкланичния престой);

                     1,25

                                 —

                                 други животински видове.

                     3,75

                     Премикси за използване във фуражи, в които не е разрешена употребата на монензин натрий.

                         (2)

                                 5.

                                 Семдурамицин натрий

                     Фуражни суровини

                     0,25

                     Комбинирани фуражи за:

                                 —

                                 птици носачки и пилета, които се отглеждат за кокошки носачки (> 16 седмици);

                     0,25

                                 —

                                 пилета за угояване за периода преди клането, в който е забранена употребата на семдурамицин натрий (фуражи за предкланичния престой);

                     0,25

                                 —

                                 други животински видове.

                     0,75

                     Премикси за използване във фуражи, в които не е разрешена употребата на семдурамицин натрий.

                         (2)

                                 6.

                                 Мадурамицин амоний алфа

                     Фуражни суровини

                     0,05

                     Комбинирани фуражи за:

                                 —

                                 еднокопитни, зайци, пуйки (> 16 седмици), птици носачки и пилета, които се отглеждат за кокошки носачки (> 16 седмици);

                     0,05

                                 —

                                 пилета за угояване и пуйки ( <16 седмици) за периода преди клането, в който е забранена употребата на мадурамицин амоний алфа (фуражи за предкланичния престой);

                     0,05

                                 —

                                 други животински видове.

                     0,15

                     Премикси за използване във фуражи, в които не е разрешена употребата на мадурамицин амоний алфа.

                         (2)

                                 7.

                                 Робенидин хидрохлорид

                     Фуражни суровини

                     0,7

                     Комбинирани фуражи за:

                                 —

                                 птици носачки и пилета, които се отглеждат за кокошки носачки (> 16 седмици);

                     0,7

                                 —

                                 пилета за угояване, зайци за угояване и за размножаване и пуйки за периода преди клането, в който е забранена употребата на робенидин хидрохлорид (фуражи за предкланичния престой);

                     0,7

                                 —

                                 други животински видове.

                     2,1

                     Премикси за използване във фуражи, в които не е разрешена употребата на робенидин хидрохлорид.

                         (2)

                                 8.

                                 Декоквинат

                     Фуражни суровини

                     0,4

                     Комбинирани фуражи за:

                                 —

                                 птици носачки и пилета, които се отглеждат за кокошки носачки (> 16 седмици);

                     0,4

                                 —

                                 пилета за угояване за периода преди клането, в който е забранена употребата на декоквинат (фуражи за предкланичния престой);

                     0,4

                                 —

                                 други животински видове.

                     1,2

                     Премикси за използване във фуражи, в които не е разрешена употребата на декоквинат.

                         (2)

                                 9.

                                 Халофугинон хидробромид

                     Фуражни суровини

                     0,03

                     Комбинирани фуражи за:

                                 —

                                 птици носачки, пилета, които се отглеждат за кокошки носачки (> 16 седмици) и пуйки (>12 седмици);

                     0,03

                                 —

                                 пилета за угояване и пуйки ( <12 седмици) за периода преди клането, в който е забранена употребата на халофугинон хидробромид (фуражи за предкланичния престой);

                     0,03

                                 —

                                 други животински видове, различни от пилета, които се отглеждат за кокошки носачки (< 16 седмици).

                     0,09

                     Премикси за използване във фуражи, в които не е разрешена употребата на халофугинон хидробромид.

                         (2)

                                 10.

                                 Никарбазин

                     Фуражни суровини

                     0,5

                     Комбинирани фуражи за:

                                 —

                                 еднокопитни, птици носачки и пилета, които се отглеждат за кокошки носачки (> 16 седмици);

                     0,5

                                 —

                                 пилета за угояване за периода преди клането, в който е забранена употребата на никарбазин (в комбинация с наразин) (фуражи за предкланичния престой);

                     0,5

                                 —

                                 други животински видове.

                     1,5

                     Премикси за използване във фуражи, в които не е разрешена употребата на никарбазин (в комбинация с наразин).

                         (2)

                                 11.

                                 Диклазурил

                     Фуражни суровини

                     0,01

                     Комбинирани фуражи за:

                                 —

                                 птици носачки, пилета, които се отглеждат за кокошки носачки (> 16 седмици) и пуйки за угояване (>12 седмици);

                     0,01

                                 —

                                 зайци за угояване и за размножаване за периода преди клането, в който е забранена употребата на диклазурил (фуражи за предкланичния престой);

                     0,01

                                 —

                                 други животински видове, различни от пилета, които се отглеждат за кокошки носачки (< 16 седмици), пилета за угояване и пуйки за угояване (< 12 седмици).

                     0,03

                     Премикси за използване във фуражи, в които не е разрешена употребата на диклазурил.

                         (2)

         (1)  Без да се нарушават разрешените нива в рамките на Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните.

         (2)  Максимално допустимата граница на веществото в премикса е концентрацията, която не води до ниво на веществото, по-високо от 50 % от установените за фуражите максимално допустими граници, при съблюдаване на указанията за използване на премикса.“


title: Директива 2006/83/ЕО на Комисията от 23 октомври 2006 година за адаптиране на Директива 2002/4/ЕО относно регистрацията на предприятия за отглеждане на кокошки носачки, предмет на Директива 1999/74/ЕО на Съвета, поради присъединяването на България и Румъния

text:
Важна правна забележка

|

32006L0083

Официален вестник n° L 362 , 20/12/2006 стр. 0097 - 0098

		20061023Директива 2006/83/ЕО на Комисиятаот 23 октомври 2006 годиназа адаптиране на Директива 2002/4/ЕО относно регистрацията на предприятия за отглеждане на кокошки носачки, предмет на Директива 1999/74/ЕО на Съвета, поради присъединяването на България и РумънияКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за присъединяване на България и Румъния, и по-специално член 4, параграф 3 от него,като взе предвид Акта за присъединяване на България и Румъния, и по-специално член 56 от него,като има предвид, че:(1) Съгласно член 56 от Акта за присъединяване, когато актове, които остават валидни след 1 януари 2007 г., изискват адаптиране поради присъединяването и необходимите адаптации не са били предвидени в Акта за присъединяване или неговите приложения, необходимите адаптации трябва да се приемат от Комисията при всички случаи, когато Комисията е приела оригиналния акт.(2) Окончателният акт на конференцията, която състави Договора за присъединяване, посочи, че високодоговарящите се страни са постигнали политическо споразумение относно поредица от адаптации на актове, приети от институциите, искани поради присъединяване, и са приканили Съвета и Комисията да приемат тези адаптации преди присъединяване, завършени и актуализирани, където е необходимо, за да се вземе предвид еволюцията на законодателството на Съюза.(3) Директива 2002/4/EО на Комисията от 30 януари 2002 г. относно регистрацията на предприятия за отглеждане на кокошки носачки, предмет на Директива 1999/74/EО на Съвета [1], следва да бъде съответно изменена,ПРИЕ НАСТОЯЩАТА ДИРЕКТИВА:Член 1Директива 2002/4/EО се изменя, както е определено в приложението.Член 21. Държавите членки приемат и публикуват, най-късно до датата на присъединяване на България и Румъния към Европейския съюз, законовите, подзаконовите и административните разпоредби, необходими за да се съобразят с настоящата директива. Те незабавно съобщават на Комисията текстовете на тези разпоредби и таблица за съответствие между тези разпоредби и настоящата директива.Те прилагат тези разпоредби от датата на присъединяване на България и Румъния към Европейския съюз.Когато държавите членки приемат тези разпоредби, в тях се съдържа позоваване на настоящата директива или са придружени от такава препратка или то се извършва при официалното им публикуване. Условията и редът на позоваване се определят от държавите членки.2. Държавите членки съобщават на Комисията текстовете на основните разпоредби от националното законодателство, което те приемат в областта, уредена с настоящата директива.Член 3Настоящата директива влиза в сила, при условие че Договорът за присъединяване на България и Румъния влезе в сила и на датата, на която последният влезе в сила.Член 4Адресати на настоящата директива са държавите-членки.Съставено в Брюксел на 23 октомври 2006 година.За КомисиятаOlli RehnЧлен на Комисията[1] ОВ L 30, 31.1.2002 г., стр. 44.--------------------------------------------------20061023ПРИЛОЖЕНИЕЗЕМЕДЕЛИЕВЕТЕРИНАРНО И ФИТОСАНИТАРНО ЗАКОНОДАТЕЛСТВОВЕТЕРИНАРНО ЗАКОНОДАТЕЛСТВО32002 L 0004: Директива 2002/4/EО на Комисията от 30 януари 2002 г. относно регистрацията на предприятия за отглеждане на кокошки носачки, предмет на Директива 1999/74/EО на Съвета (ОВ L 30, 31.1.2002 г., стр. 44), изменена с:- 12003 T: Акт относно условията на присъединяване и приспособяване на Договорите — Присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Словения и Словашката република (ОВ L 236, 23.9.2003 г., стр. 33).Списъкът в част 2.2 от приложението се заменя със следния текст:"AT  АвстрияBE  БелгияBG  БългарияCY  КипърCZ  Чешка републикаDE  ГерманияDK  ДанияEE  ЕстонияEL  ГърцияES  ИспанияFI  ФинландияFR  ФранцияHU  УнгарияIE  ИрландияIT  ИталияLT  ЛитваLU  ЛюксембургLV  ЛатвияMT  МалтаNL  НидерландияPL  ПолшаPT  ПортугалияRO  РумънияSE  ШвецияSI  СловенияSK  СловакияUK  Обединено кралство."--------------------------------------------------


title: Единадесета Директива 93/70/ЕИО на Комисията от 28 юли 1993 година за установяване на общностни методи за анализ за целите на официалния контрол на храните за животни

text:
Важна правна забележка

|

31993L0070

Официален вестник n° L 234 , 17/09/1993 стр. 0017 - 0021 специално финландско издание: глава 3 том 52 стр. 0132  специално шведско издание: глава 3 том 52 стр. 0132  специално чешко издание глава 3 том 15 стр. 67  - 71 специално испанско издание глава 3 том 15 стр. 67  - 71 специално унгарско издание глава 3 том 15 стр. 67  - 71 специално литвийско издание глава 3 том 15 стр. 67  - 71 LV.ES глава 3 том 15 стр. 67  - 71 MT.ES глава 3 том 15 стр. 67  - 71 PL.ES глава 3 том 15 стр. 67  - 71 SK.ES глава 3 том 15 стр. 67  - 71 специално словенско издание глава 3 том 15 стр. 67  - 71

		19930728Единадесета Директива 93/70/ЕИО на Комисиятаот 28 юли 1993 годиназа установяване на общностни методи за анализ за целите на официалния контрол на храните за животниКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни [1], последно изменена с Регламент (ЕИО) № 3768/85 [2], и по-специално член 2 от нея,като има предвид, че Директива 70/373/ЕИО изисква официален контрол на храните за животни с цел проверка на съответствието с изискванията, които възникват във връзка с разпоредбите за качеството и състава, предвидени със законов, подзаконов или административен акт, да се осъществява като се използват методите на Общността за вземане на проби и анализ;като има предвид, че трябва да се установи метод на Общността за анализ на добавката халофугинон, който да се използва за проверяване на съответствието с условията за неговото използване при храненето на животните;като има предвид, че мерките, предвидени в настоящата директива са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Държавите-членки изискват анализите за съдържанието на халофугинон, за целите на официалните проверки на храните за животни, да се извършват като се използват методите, описани в настоящото приложение.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 30 юни 1994 г. Те информират незабавно Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Адресати на настоящата директива са държавите-членки.Съставено в Брюксел на 28 юли 1993 година.За КомисиятаRené SteichenЧлен на Комисията[1] ОВ L 170, 3.8.1970 г., стр. 2.[2] ОВ L 362, 31.12.1985 г., стр. 8.--------------------------------------------------19930728ПРИЛОЖЕНИЕОПРЕДЕЛЯНЕ НА ХАЛОФУГИНОНDL-транс-7-бромо-6-хлоро-3-[3-(3-хидрокси-2-пиперидил)ацетонил]-квиназолин-4-(3Н)-на хидробромид.1. Цел и обхватМетодът се използва за определянето на халофугинон в храните за животни. Долната граница за определянето е 1 mg/kg.2. ПринципСлед третиране с гореща вода, халофугинонът се екстрахира като свободна основа в етилов ацетат и след това се разделя като хидрохлорид във воден киселинен разтвор. Екстрактът се очиства посредством хроматография с йонен обмен. Съдържанието на халофугинона се определя посредством високочестотна хроматография със запазена фаза (HPLC), като се използва детектор на ултравиолетови лъчи.3. Реагенти3.1. Ацетонитрил, клас HPLC3.2. Амберлит XAD-2 смола3.3. Амониев ацетат3.4. Етилов ацетат3.5. Оцетна киселина, глациална (във формата на лед)3.6. Халофугинон - стандартна субстанция (DL-транс-7-бромо-6-хлоро-3-[3-(3-хидрокси-2-пиперидил) ацетонил]-квиназолин-4-(3Н)-на хидробромид, Е 764)3.6.1. Фондов стандартен разтвор на халофугинон, 100 µg/mlПретеглят се с точност до 0,1 mg 50 mg халофугинон (3.6) в градуирана колба с вместимост 500 ml, разтворете в буферен разтвор на амониев ацетат (3.18), допълва се до маркировката с буферен разтвор и се смесва. Този разтвор остава стабилен в продължение на три седмици при температура 5 °С, при положение че се съхранява на тъмно.3.6.2. Разтвори за калиброванеВ една поредица от градирани колби с вместимост 100 ml, се прехвърлят 1,0, 2,0, 3,0, 4,0 и 6,0 ml от фондовия стандартен разтвор на халофугинон (3.6.1). Допълва се до маркировката с подвижна фаза (3.21) и се смесва. Разтворите ще имат съответно концентрации на халофугинон 1,0, 2,0, 3,0, 4,0 и 6,0 µl. Тези разтвори трябва да са прясно приготвени, преди употреба.3.7. Хидрохлорна (солна) киселина (r20 - в концентрация приблизително 1,16 g/ml).3.8. Метанол3.9. Сребърен нитрат3.10. Натриев аскорбат3.11. Натриев карбонат3.12. Натриев хлорид3.13. EDTA (етилен-диамин-тетра-оцетна киселина, двунатриева сол)3.14. Вода, клас HPLC3.15. Разтвор на натриев карбонат, обем = 10 g/100 ml3.16. Натриев хлорид - наситен разтвор на натриев карбонат, обем, равен на 5 g/100 mlРазтварят се 50 g натриев карбонат (3.11) във вода, разрежда се до 1 l и се добавя натриев хлорид (3.12), докато се получи наситен разтвор.3.17. Солна киселина, приблизително 0,1 mol/l.Разтварят се 10 ml солна киселина (3.7) във вода, докато се получи 1 l.3.18. Буферен разтвор на амониев ацетат, приблизително 0,25.Разтварят се 19,3 g амониев ацетат (3.3) и 30 ml оцетна киселина (3.5) във вода (3.14) и се разреждат до 1 l.3.19. Подготвяне на амберлит XAD-2 смолаИзмива се подходящо количество амберлит (3.2) с вода, докато бъдат отстранени всички хлоридни йони, като това се индицира посредством теста със сребърен нитрат (3.20), който се изпълнява в изхвърлената течна фаза. След това смолата се измива с 50 ml метанол (3.8), изхвърля се метанолът и се съхранява смолата под свеж метанол.3.20. Разтвор на сребърен нитрат, приблизително 0,1 mol/l.Разтворят се 0,17 g сребърен нитрат (3.9) в 10 ml вода.3.21. Подвижна фаза HPLCСмесват се 500 ml ацетонитрил (3.1) с 300 ml буферен разтвор на амониев ацетат (3.3) и 1200 ml вода (3.14). Киселинността се регулира на рН = 4,3, като се използва оцетна киселина (3.5). Филтрира се през филтър 0,22 µm (4.8) и разтворът се дегазира (напр. посредством почистване с ултразвук в продължение на 10 min). Този разтвор остава стабилен в продължение на един месец, при положение че се съхранява на тъмно място в затворен съд.4. Апаратура4.1. Ултразвукова баня4.2. Ротационен филмов (тънкослоен) изпарител4.3. Центрофуга4.4. Оборудване HPLC, което има детектор на ултравиолетови лъчи с променлива дължина на вълната или детектор с диодна решетка.4.4.1. Течна хроматографска колона, 300 mm > 4 mm, С 18, 10 µm опаковка, или еквивалентна колона4.5. Стъклена колона (300 mm > 10 mm), снабдена с филтър от синтеровано стъкло и спирачно кранче.4.6. Филтри от стъкловлакно, с диаметър 150 mm4.7. Мембранни филтри 0,45 mm4.8. Мембранни филтри 0,22 mm5. ПроцедураЗабележка: Халофугинонът като свободна основа е нестабилен в разтвори на алкалин и на етилов ацетат, ако не остане в етиловия ацетат в продължение на повече от 30 min.5.1. Общи положения5.1.1. Анализира се храна без добавки (чиста храна), за да се провери и удостовери това, че не присъстват нито халофугинон, нито други включени субстанции.5.1.2. Провежда се тест за възстановяване, като се анализира храната без хранителни добавки, която е била подсилена посредством добавянето на известно количество халофугинон, аналогично на това, което присъства в пробата. За да се подсили на ниво 3 mg/kg, се добавят 300 µl от фондовия стандартен разтвор (3.6.1), докато се получи 10 g от чистата храна, смесва се и се изчаква 10 min, преди да се продължи с екстрахирането (5.2).Бележка: За целите на този метод чистата храна трябва да е аналогична по вид на тази от пробата и при анализа да не се открие халофугинон.5.2. ЕкстрахиранеПретеглят се с точност до 0,1 g 10 g от подготвената проба в центрофужна тръбичка с вместимост 200 ml, добавят се 0,5 g натриев аскорбат (3.10), 0,5 g EDTA (етилен-диамин-тетра-оцетна киселина, двунатриева сол) (3.13) и 20 ml вода и се смесва. Тръбичката се поставя за 5 min във водна баня (80 °С). След охлаждане до стайна температура се добавят 20 ml разтвор на натриев карбонат (3.15) и се смесва. Незабавно се добавят 100 ml етилов ацетат (3.4) и се разклаща силно с ръка в продължение на 15 s. След това тръбичката се поставя за 3 min в ултразвукова баня (4.1) и се разхлабва запушалката. Центрофугира се в продължение на 2 min и се прелива фазата на етиловия ацетат през филтър от стъкловлакно (4.6) в разделителна фуния с вместимост 500 ml. Екстрахирането на пробата се повтаря с втора част от 100 ml етилов ацетат. Комбинираните екстракти се измиват в продължение на 1 min с 50 ml разтвор на натриев хлорид - наситен натриев карбонат (3.16) и се изхвърля водният слой.Екстрахира се органичният слой в продължение на 1 min с 50 ml солна киселина (3.17). Оставя се долният слой на киселината да изтече в разделителна фуния с вместимост 250 ml. Повторно се екстрахира органичният слой в продължение на една минута и половина с нови 50 ml разтвор на натриев хлорид и се комбинира с първия екстракт. Измиват се комбинираните киселинни екстракти посредством завъртане в продължение на приблизително 10 s с 10 ml етилов ацетат (3.4).Водният слой се прехвърля количествено в 250 ml колба с кръгло дъно и се изхвърля органичната фаза. Изпарява се целият останал етилов ацетат от киселинния разтвор, като се използва ротационен филмов (тънкослоен) изпарител (2.4). Температурата на водната баня не трябва да превишава 40 °С. Под вакуум от приблизително 25 mbar целият остатъчен етилов ацетат ще бъде отстранен в рамките на 5 min при температура 38 °С.5.3. Почистване5.3.1. Подготвяне на колоната с амберлитЗа всеки екстракт на пробата се подготвя по една колона XAD-2. 10 g от подготвения амберлит се прехвърлят (3.19) в стъклена колона (4.5) с метанол (3.8). Добавя се една малка запушалка от стъклен памук в горната част на коритото от смола. Оставя се метанолът да изтече от колоната и смолата се измива със 100 ml вода, като потокът се спира веднага, щом течността достигне горната част на коритото от смола. Оставя се колоната да се уравновеси за 10 min преди употреба. Не се допуска колоната да изтече напълно до сухо.5.3.2. Почистване на пробатаЕкстрактът се прехвърля (5.2) количествено към горната част на подготвената колона от амберлит (5.3.1) и се отмива, като се изхвърля елюатът (отмитият разтвор). Скоростта на отмиване не трябва да превишава 20 ml/min. Колбата с кръгло дъно се изплаква с 20 ml солна киселина (3.17), която се използва и за да се измие колоната от смола. Евентуално останалият киселинен разтвор се продухва с въздушен поток. Изхвърлят се отмитите разтвори. Добавят се 100 ml метанол (3.8) към колоната и се оставя 5 до 10 min да изтече, като отмитият разтвор се събира в 250 ml колба с кръгло дъно. Оставя се останалият метанол за 10 min, за да влезе в равновесие със смолата, и се продължава отмиването със скорост 20 ml/min, като отмитият разтвор се събира в същата 250 ml колба с кръгло дъно. Изпарява се метанолът върху ротационния тънкослоен изпарител (4.2), като температурата на водната баня не трябва да превишава 40 °С . Остатъкът се прехвърля количествено в 10 ml калибрована колба, като се използва подвижната фаза (3.21). Долива се до маркировката с мобилната фаза и се смесва. Една аликвотна (кратна) част се филтрува през мембранен филтър (4.7). Този разтвор се запазва за определяне посредством високочестотна хроматография със запазена фаза HPLC (5.4).5.4. Определяне посредством HPLC5.4.1. ПараметриСледните условия се предлагат като ръководство, могат да се използват и други условия, при условие че с тях се получават еквивалентни резултати:- течна хроматографска колона (4.4.1);- мобилна фаза на HPLC (3.21);- скорост на потока: 1,5 до 2 ml/min;- дължина на вълната за откриване: 243 nm;- обем за инжектиране: 40 до 100 µl;- проверява се стабилността на хроматографската система, като се Инжектира калибриращият разтвор (3.6.2), съдържащ 3 µg/ml, няколко пъти, докато се постигне постоянна височина на пиковете (или участъците) и време на задържане.5.4.2. Графика на калибриранеВсеки калибриращ разтвор се инжектира (3.6.2) няколко пъти и се измерват височините на пиковете (или участъците) за всяка концентрация. Начертава се графиката на калибриране, като се използват средните височини на пиковете (участъците) на калибриращите разтвори като ординати, а съответните концентрации в µg/ml като абсциси.5.4.3. Разтвор на пробатаОт пробата се инжектира (5.3.2) няколко пъти, като се използва същият обем, който е взет за калибриращите разтвори, и се определя средната височина на пиковете (участъкът) за халофугинона.6. Изчисляване на резултатитеКонцентрацията на разтвора на пробата в mg/ml се определя от средната височина (участък) на пиковете за халофугинона, като се използват препратки към графиката на калибрирането (5.4.2).Съдържанието на халофугинона в тегловни проценти w (mg/kg) в пробата се дава със следната формула:w =където:- c: е концентрацията на халофугинона в разтвора на пробата в µg/ml,- m: масата на изпробваната част в грамове.7. Потвърждаване на резултатите7.1. ИдентичностИдентичността на анализираната субстанция може да се потвърди посредством успоредна хроматография или като се използва детектор с диодна решетка, с който се сравняват спектрите на екстракта на пробата и на калибриращия разтвор (3.6.2), съдържащ 6,0 µg/ml.7.1.1. Успоредна хроматографияЕкстракт на пробата се подсилва посредством добавянето на едно целесъобразно количество калибриращ разтвор (3.6.2). Количеството на добавения халофугинон трябва да е аналогично на приблизителното количество на халофугинона, намерен в екстракта на пробата.Само височината на пика на халофугинона следва да се увеличи, след като се вземе под внимание както добавеното количество, така и разреждането на екстракта. Широчината на пика, на половината от нейната максимална височина, трябва да бъде в рамките на ± 10 % от първоначалната широчина.7.1.2. Откриване с диодна решеткаРезултатите се оценяват съобразно следните критерии:а) дължината на вълната за максималната абсорбция на пробата и на стандартните спектри, записана при пиковия връх върху хроматограмата, трябва да е една и съща в рамките на едно поле, определено от разрешителната (разделителната) способност на системата за откриване, за откриване с диодна решетка, тази дължина на вълната е обикновено в рамките на ± 2 nm;б) между 225 и 300 nm пробата и стандартните спектри, записани при пиковия връх на хроматограмата, не трябва да са различни за тези части на спектъра в рамките на обхвата от 10 до 100 % от относителната абсорбция, този критерий се счита за спазен, когато присъстват едни и същи максимуми и в никой от наблюдаваните пунктове отклонението между двата спектъра превишава 15 % от абсорбцията на стандартната анализирана субстанция;в) между 225 и 300 nm спектрите на горния склон върхът и долният склон на пика, които се произвеждат от екстракта на пробата, не трябва да се различават помежду си за тези части от спектъра в рамките на обхвата от 10 до 100 % от относителната абсорбция; този критерий се счита за спазен, когато присъстват едни и същи максимуми и когато при всички наблюдавани пунктове отклонението между спектрите не превишава 15 % от абсорбцията на спектъра на върха.Ако някой от тези критерии не бъде спазен, присъствието на анализираната субстанция не може да се счита за потвърдено.7.2. ПовторяемостРазликата между резултатите от две паралелни определяния, които се провеждат върху една и съща проба (мостра), не трябва да превишават 0,5 mg/kg за съдържание на халофугинон до 3 mg/kg.7.3. ВъзстановяванеЗа подсилената чиста проба възстановяването е минимум 80 %.8. Резултати от съвместно изпитванеРезултатите от съвместно изпитване [1], при което три проби са подложени на анализ от осем лаборатории, са представени в таблицата.Резултати(1) : единици в mg/kgn.d. : не е откритоSR : стандартно отклонение на повтoряемостCVR : коефицент на вариация на повторяемостта (%)Възстановяване : (%)| Празна А при получаване | Проба B (брашно) | Проба C (гранули) |при получаване | следдва месеца | при получаване | след два месеца |Средна (1) | n.d. | 2.80 | 2.42 | 2.89 | 2.45 |SR | - | 0,45 | 0.43 | 0.40 | 0.42 |CVR | - | 16 | 18 | 14 | 17 |Възстановяване | - | 86 | 74 | 88 | 75 |[1] The Analyst, бр. 108, 1983 г., стр. 1252—1256.--------------------------------------------------


title: Директива (ЕС) 2015/254 на Европейския парламент и на Съвета от 11 февруари 2015 година за отмяна на Директива 93/5/ЕИО на Съвета за подпомагане на Комисията и сътрудничество на държавите членки при научното проучване на въпроси, свързани с храните  Текст от значение за ЕИП

text:
               18.2.2015

               BG

               Официален вестник на Европейския съюз

               L 43/1

         ДИРЕКТИВА (ЕС) 2015/254 НА ЕВРОПЕЙСКИЯ ПАРЛАМЕНТ И НА СЪВЕТА
   от 11 февруари 2015 година
   за отмяна на Директива 93/5/ЕИО на Съвета за подпомагане на Комисията и сътрудничество на държавите членки при научното проучване на въпроси, свързани с храните
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 114 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като има предвид, че:

               (1)

               В рамките на Програмата за пригодност и резултатност на регулаторната рамка (REFIT) Комисията има ангажимент да подсигури проста, ясна, стабилна и предвидима регулаторна рамка за предприятията, работниците и гражданите.

               (2)

               Директива 93/5/ЕИО на Съвета (3) има за цел да гарантира доброто функциониране на Научния комитет по храните чрез насърчаване на научната подкрепа за него от страна на държавите членки и чрез организиране на сътрудничество със съответните национални органи по научни въпроси във връзка с безопасността на храните.

               (3)

               Съгласно Регламент (ЕО) № 178/2002 на Европейския парламент и на Съвета (4) задачите на Научния комитет по храните, посочени в Директива 93/5/ЕИО, бяха прехвърлени на Европейския орган за безопасност на храните (ЕОБХ) и понастоящем тези задачи са предвидени в Регламент (ЕО) № 178/2002.

               (4)

               Решение 97/579/ЕО на Комисията (5), с което бе създаден Научният комитет по храните, бе отменено с Решение 2004/210/ЕО на Комисията (6).

               (5)

               Съгласно Регламент (ЕО) № 178/2002 ЕОБХ също така пое функцията на компетентен орган за насърчаване на научното сътрудничество с държавите членки и съответните национални органи, които работят в областите, включени в обхвата на дейността на ЕОБХ. Член 22 от Регламент (ЕО) № 178/2002 предвижда по-специално, че ЕОБХ трябва да работи в тясно сътрудничество с компетентните органи на държавите членки и че държавите членки трябва да си сътрудничат с ЕОБХ, за да се гарантира изпълнението на неговите функции.

               (6)

               Следователно Директива 93/5/ЕИО вече не е актуална и следва да бъде отменена,

         ПРИЕХА НАСТОЯЩАТА ДИРЕКТИВА:
   Член 1
   Директива 93/5/ЕИО се отменя.
   Член 2
   1.   Държавите членки въвеждат в сила необходимите законови, подзаконови и административни разпоредби, за да се съобразят с настоящата директива не по-късно от 29 февруари 2016 г. Те незабавно информират Комисията за това.
   Когато държавите членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните мерки от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите членки.

      Съставено в Страсбург на 11 февруари 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  ОВ C 451, 16.12.2014 г., стр. 157.

      (2)  Позиция на Европейския парламент от 16 декември 2014 г. (все още непубликувана в Официален вестник) и решение на Съвета от 27 януари 2015 г.

      (3)  Директива 93/5/ЕИО на Съвета от 25 февруари 1993 г. за подпомагане на Комисията и сътрудничество на държавите членки при научното проучване на въпроси, свързани с храните (ОВ L 52, 4.3.1993 г., стр. 18).

      (4)  Регламент (ЕО) № 178/2002 на Европейския парламент и на Съвета от 28 януари 2002 г. за определяне на общите принципи и изисквания към законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

      (5)  Решение 97/579/ЕО на Комисията от 23 юли 1997 г. относно създаване на научни комитети в областта на здравето на потребителите и безопасността на храните (ОВ L 237, 28.8.1997 г., стр. 18).

      (6)  Решение 2004/210/ЕО на Комисията от 3 март 2004 г. относно създаване на научни комитети в областта на потребителската безопасност, общественото здраве и околната среда (ОВ L 66, 4.3.2004 г., стр. 45).


title: Десета директива на Комисията от 25 юли 1984 година относно установяване на общностни методи за анализ за целите на официалния контрол на храните за животни

text:
Важна правна забележка

|

31984L0425

Официален вестник n° L 238 , 06/09/1984 стр. 0034 - 0038 специално финландско издание: глава 3 том 18 стр. 0038  специално испанско издание: глава 03 том 32 стр. 0085  специално шведско издание: глава 3 том 18 стр. 0038  специално португалско издание глава 03 том 32 стр. 0085  специално чешко издание глава 03 том 06 стр. 111  - 115 специално испанско издание глава 03 том 06 стр. 111  - 115 специално унгарско издание глава 03 том 06 стр. 111  - 115 специално литвийско издание глава 03 том 06 стр. 111  - 115 LV.ES глава 03 том 06 стр. 111  - 115 MT.ES глава 03 том 06 стр. 111  - 115 PL.ES глава 03 том 06 стр. 111  - 115 SK.ES глава 03 том 06 стр. 111  - 115 специално словенско издание глава 03 том 06 стр. 111  - 115

		19840725Десета директива на Комисиятаот 25 юли 1984 годинаотносно установяване на общностни методи за анализ за целите на официалния контрол на храните за животни(84/425/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейката икономическа общност,като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни [1], последно изменена с Акта за присъединяване на Гърция, и по-специално член 2 от нея,като има предвид, че посочената директива изисква официалният контрол на храните за животни с цел проверка на съответствието с изискванията, предвидени със законов, подзаконов или административен акт, по отношение на качеството им и състава да се извършва въз основа на общностни методи за вземане на проби и анализ;като има предвид, че Директиви 71/250/ЕИО [2], 73/46/ЕИО [3], 74/203/ЕИО [4], 75/84/ЕИО [5], 76/372/ЕИО [6] на Комисията, последно изменени с Директива 81/680/ЕИО [7], и Директиви 71/393/ЕИО [8], 72/199/ЕИО [9], 78/633/ЕИО [10], последно изменени с Директива 84/4/ЕИО [11], и Директива 81/715/ЕИО [12], вече са предвидили редица общностни методи за анализ; като има предвид, че с оглед напредъка в работата е препоръчително да се приеме нов метод;като има предвид, че мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Държавите-членки изискват анализът за целите на официалния контрол на храните за животни по отношение съдържанието на спирамицин в тях да се извършва съгласно описания в приложението метод.Член 2Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 30 юни 1985 г. и незабавно уведомяват Комисията за това.Член 3Адресати на настоящата директива са държавите-членки.Съставено в Брюксел на 25 юли 1984 година.За КомисиятаPoul DalsagerЧлен на Комисията[1] ОВ L 170, 3.8.1970 г., стр. 2.[2] ОВ L 155, 12 7.1971 г., стр. 13.[3] ОВ L 83, 30.3.1973 г., стр. 21.[4] ОВ L 108, 22.4.1974 г., стр. 7.[5] ОВ L 32, 5.2.1975 г., стр. 26.[6] ОВ L 102, 15.4.1976 г., стр. 8.[7] ОВ L 246, 29.8.1981 г., стр. 32.[8] ОВ L 279, 20.12.1971 г., стр. 7.[9] ОВ L 123, 29.5 1972 г., стр. 6.[10] ОВ L 206, 29.7.1978 г., стр. 43.[11] ОВ L 15, 18.1.1984 г., стр. 28.[12] ОВ L 257, 10.9.1981 г., стр. 38.--------------------------------------------------19840725ПРИЛОЖЕНИЕОПРЕДЕЛЯНЕ СЪДЪРЖАНИЕТО НА СПИРАМИЦИН ЧРЕЗ ДИФУЗИЯ В ХРАНИТЕЛНА СРЕДА АГАР-АГАР1. Цел и обхватМетодът се използва за определяне съдържанието на спирамицин в храните за животни и предварително приготвените смеси. Долната граница на определяне е 1 mg/kg (1ррm) [1].2. ПринципПробата се извлича със смес на метанол/фосфат-бикарбонатен буфер при рН 8. Извлекът се декантира или центрофугира и разрежда. Неговата антибиотична активност се определя чрез измерване на дифузията на спирамицин в агар-агар среда, изкуствено заразена в Micrococcus luteus. Дифузията се показва чрез формиране на зони на инхибиране на микроорганизмите. Приема се, че диаметърът на тези зони е правопропорционален на логаритъма на антибиотичната концентрация в обхвата на използваните антибиотични концентрации.3. Микроорганизъм: Microсоccus luteus АТСС 9341 (NCTC 834, NCIB 8553)3.1. Поддържане на изходна култураВ тръби, съдържащи културална хранителна среда (4.1), се посява Micrococcus luteus и се слага в инкубатор за 24 часа при 30 °С. Културата се съхранява в хладилник при около 4 °С. Слага се отново в инкубатор на всеки 2 седмици.3.2. Приготвяне на бактериалната суспензия [2]Взема се продуктът на свежа хранителна среда агар-агар (3.1) с 2 до 3 ml разтвор на натриев хлорид (4.3). Тази суспензия се използва, за да се посее в 250 ml културална среда (4.1), съдържаща се в Roux колба и се поставя в инкубатор за 18—20 часа при 30 °С Полученото се слага в 25 ml разтвор на натриев хлорид (4.3) и се разбърква. Суспензията се разрежда до 1/10 с разтвор на натриев хлорид (4.3). Прозрачността на суспензията трябва да бъде около 75 %, измерена при 650 nm в клетка 1 cm, спрямо разтвор на натриев хлорид (4.3). Тази суспензия може да се съхранява една седмица при около 4 °С.4. Културална среда и реактиви4.1. Културална среда [3]Месен пептон | 6,0 g |Триптон | 4,0 g |Екстракт от дрожди | 3,0 g |Месен екстракт | 1,5 g |Глюкоза | 1,0 g |Агар-агар | 10,0 до 20,0 g |Вода | 1000 ml |рН 6,5 до 6,6 (след стерилизация). | |4.2. Културална среда за извършване на анализа [3]Триптон | 5,0 g |Екстракт от дрожди | 4,0 g |Месен екстракт | 3,0 g |Агар-агар | 10,0 до 20,0 g |Вода | 1000 ml |рН 8,0 (след стерилизация) | |4.3. Разтвор на натриев хлорид 0,8 % (w/v).Разтварят се 8 g натриев хлорид във вода и се разрежда до 1000 ml; стерилизира се.4.4. Фосфатно-бикарбонатен буфер рН 8,0Двукалиев водороден фосфат К2НРO4 | 16,7 g |Калиев двуводороден фосфат КН2РO4 | 0,5 g |Натриев водороден карбонат NaHCO3, | 20,0 g |Вода до | 1000 ml |4.5. Смес на метанолов фосфатно-бикарбонатен буфер (4.4)50/50 (v/v).4.6. Стандартна субстанцияСпирамицин с известна активност (в IU).5. Стандартни разтвориРазтваря се точно претеглено количество стандартна субстанция (4.6) в сместа (4.5) и се разтваря със същата смес, за да се получи изходен разтвор, съдържащ 1000 IU спирамицин на 1 ml. Съхраняван в запушена колба при 4 °С, този разтвор е стабилен до 5 дни.От този изходен разтвор се приготвят чрез последователно разреждане със сместа (4.5) следните разтвори:S8 | 1 | IU/ml |S4 | 0,5 | IU/ml |S2 | 0,25 | IU/ml |S1 | 0,125 | IU/ml |6. Приготвяне на екстракта и разтворите за извършване на анализ6.1. ИзвличанеПретегля се проба от 20 g при храни за животни и от 1 до 20 g при предварително приготвени смеси. Добавят се 100 ml от сместа (4.5) и се разтръсква в продължение на 30 min. Центрофугира се или се декантира и плаващият по повърхността слой се разрежда с разтвора (4.5), за да се получи очаквано съдържание на спирамицин от 1 IU/ml (= U8).За очаквани нива на спирамицин, по-ниски от 2,5 mg/kg храна за животни, извличането се извършва, както следва: претеглят се 20 g проба; добавят се 100 ml от сместа (4.5) и се разтръсква в продължение на 30 min; центрофугира се в продължение на няколко min, вземат се 50 ml от плаващия на повърхността разтвор и се изпаряват до около 4 ml при намалено налягане в ротационен изпарител при температура, непревишаваща 40 °С. Остатъкът се разрежда със сместа (4.5), за да се получи очаквано съдържание на спирамицин от 1 IU/ml (= U8).6.2. Разтвори за извършване на анализОт разтвор U8 се приготвят разтвори U4 (очаквано съдържание: 0,5 IU/ml), U2 (очаквано съдържание: 0,25 IU/ml) и U1 (очаквано съдържание: 0,125 IU/ml) чрез последователно разреждане (1 + 1) със сместа (4.5).7. Процедура на извършване на анализа7.1. Посяване на средата за изпитванеВ средата за изпитване (4.2) се посява бактериалната суспензия (3.2) при около 50 °С. Чрез предварителни опити в петрита със среда за изпитване (4.2) се определя количеството на бактериалната суспензия, необходимо за да се получат най-големите и най-ясни зони на инхибиране с различна концентрация на спирамицин.7.2. Подготовка на петритатаДифузията през агар-агар се извършва в петрита с четирите концентрации на стандартния разтвор (S8, S4, S2 и S1) и четирите концентрации на анализирания разтвор (U8, U4, U2 и U1). Тези четири концентрации на екстракта и стандарта трябва задължително да се поставят във всяко петри. В тази връзка се избират петрита, достатъчно големи, за да позволят в средата агар-агар да се направят поне 8 отвора с диаметър от 10 до 13 mm и не по-малко от 30 mm между центровете. Тестът трябва да се извърши в петрита, състоящи се от лист стъкло, покрит с алуминиев или пластмасов пръстен, поставен отгоре, с вътрешен диаметър 200 mm и височина 20 mm.В петритата се излива част от средата (4.2), посята както в 7.1, за да се получи слой, дебел около 2 mm (60 ml за петри с диаметър 200 mm). Оставя се да се изравни, пробиват се дупките и в тях се обозначават точно премерени обеми от разтворите за анализиране и стандартните разтвори (между 0,10 и 0,15 ml на дупка в зависимост от диаметъра). Всяка концентрация се полага поне 4 пъти, така че на всяко определяне да подлежат на оценка 32 зони на инхибиране.7.3. Поставяне в инкубаторПетритата се поставят в инкубатор за 16—18 часа при температура 30 ± 2 °С.8. ОценяванеИзмерва се диаметърът на зоните на инхибиране с точност до 0,1 mm. Отбелязват се средноаритметичните стойности на измерванията за всяка концентрация върху милиметрова хартия, показваща логаритъма на концентрациите във връзка с диаметрите на зоните на инхибиране. Начертават се линиите на най-добро съответствие на стандартния разтвор и екстракта.Определя се "най-точно съответстващата" точка за стандартното най-ниско ниво (SL), като се използва формулата:a) SA =10Определя се "най-точно съответстващата" точка за стандартното най-високо ниво (SH), като се използва формулата:б) SM =10По подобен начин се изчисляват и "най-точно съответстващите" точки за най-ниските нива на екстракта (UL) и най-високите нива на екстракта (UH), като във формулите се заменят S1, S2, S4 и S8 с U1, U2, U4 и U8 [4].Изчислените стойности на SL и SH се нанасят на същата милиметрова хартия и се свързват, за да се получи линията на "най-точно съответствие" за стандартния разтвор. По подобен начин се нанасят UL и UH и се свързват, за да се получи линията на "най-точно съответствие" за екстракта.При отсъствие на интерференции линиите трябва да са паралелни. За практически цели линиите могат да се считат паралелни, ако стойностите (SH – SL) и (UH – UL) не се различават с повече от 10 % от тяхната средна аритметична стойност.Ако се окаже, че линиите не са паралелни, u1 и s1 или u8 и s8 могат да се изключат и SL, SH, UL и UH да се изчислят, като се използват алтернативните формули, за да се получат линиите на "най-точно съответствие":a) SA =5s+ 2s– svagy5s+ 2s– s86б) SM =5s+ 2s– svagy5s+ 2s– s26и по-подобен начин за UL и UH. Трябва да бъде удовлетворен същият критерий за успоредност. Фактът, че резултатът е изчислен от три нива, трябва да бъде отбелязан в крайния отчет.Когато линиите се считат за успоредни, се изчислява логаритъмът на относителна активност (log A) посредством една от следните формули в зависимост от това, дали са използвани три или четири нива за оценка на успоредността.За четири нивав) Log A =u+ u+ u+ u– s– s– s– s8 × 0,602u4 + u8 + s4 + s8 – u1 – u2 – s1 – s2За три ниваг) Log A =u+ u+ u– s– s– s4 × 0,401u4 + s4 – u1 – s1илиг′) Log A =u+ u+ u– s– s– s8 × 0,401u8 + s8 – u2 – s2Активността на пробвания екстракт е равна на активността на релевантния стандарт умножена по А:U= S× AАко относителната активност се окаже извън обхвата от 0,5 до 2, анализът се повтаря, като се правят подходящи корекции на концентрациите на екстракта или ако това не е възможно — на стандартните разтвори. Когато относителната активност не може да се доведе в изисквания обхват, всеки получен резултат се счита за приблизителен и това се отбелязва в крайния отчет.Когато линиите не могат да се считат за успоредни, определянето се повтaря. Ако пак не може да се получи успоредност, определянето се счита за незадоволително.Резултатите се изразяват в mg спирамицинова база на kg храна за животни.9. ПовторяемостРазликата между резултатите на две успоредни определяния, направени на същата проба от същия лаборант, не трябва да превишава:- 2 mg/kg в абсолютна стойност — за съдържание на спирамицинова база до 10 g/kg;- 20 % от най-високата стойност — за съдържание от 10 до 25 mg/kg;- 5 mg/kg в абсолютна стойност — за съдържание от 25 до 50 mg/kg;- 10 % от най-високата стойност — за съдържание над 50 mg/kg.[1] 1 mg спирамицинова основа е еквивалентен на 3200 международни единици (UI)[2] Могат да бъдат използвани други методи, в случай че се установи, че при тях се получават сходни бактериални суспензии.[3] Може да се използва културална среда от търговски характер със сходен състав, даваща същите резултати[4] Малките букви s и u указват диаметрите на зоните на инхибиране.--------------------------------------------------


title: Директива 2007/39/ЕО на Комисията от 26 юни 2007 година за изменение на приложение II към Директива 90/642/ЕИО на Съвета относно определянето на максимални количества на остатъци от диазинон (Текст от значение за ЕИП)

text:
               27.6.2007

               BG

               Официален вестник на Европейския съюз

               L 165/25

      ДИРЕКТИВА 2007/39/ЕО НА КОМИСИЯТА

   от 26 юни 2007 година
   за изменение на приложение II към Директива 90/642/ЕИО на Съвета относно определянето на максимални количества на остатъци от диазинон
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (1), и по-специално член 7 от нея,
   като има предвид, че:

               (1)

               Държавата-членка докладчик уведоми Комисията, че може да се наложи преразглеждането на максимално допустимите количества (МДК) за диазинон в Директива 90/642/ЕИО с оглед на загрижеността ѝ по отношение на дневната доза, приемана от потребителите. На Комисията бяха представени предложения за преразглеждане на МДК на Общността.

               (2)

               МДК на Общността и препоръчваните от Codex Alimentarius количества са определени и оценени по сходни процедури. Кодексът съдържа редица МДК за диазинона. МДК на Общността, създадени на основата на МДК на кодекса, са оценени и от държавата-членка докладчик с оглед на новата информация за съществуващия риск за потребителите.

               (3)

               Дългосрочното и краткосрочно излагане на потребителите на диазинон чрез хранителни продукти беше преразгледано и оценено в съответствие с процедурите и практиките на Общността, като се взеха под внимание насоките, публикувани от Световната здравна организация (2). Въз основа на това е целесъобразно да се определят нови МДК, които да гарантират защитата на потребителите от неприемлив риск.

               (4)

               Където това е уместно, силното излагане на потребителите на диазинон чрез всеки от хранителните продукти, които могат да съдържат остатъчни вещества, бе разгледано и оценено съгласно процедурите и практиките на Общността, вземайки предвид насоките, публикувани от Световната здравна организация. Наложи се заключението, че наличието на пестицидни остатъци в количества, равни или по-ниски от новите МДК, няма да причини остри токсични въздействия.

               (5)

               Необходимо е следователно да се изменят МДК, установени в приложение II към Директива 90/642/EИО, за да се осигури възможност за правилно наблюдение и контрол върху забраната за използването им и за да се защити потребителят.

               (6)

               Чрез Световната търговска организация бяха консултирани търговските партньори на Общността по отношение на новите МДК и становищата им за тях бяха взети предвид.

               (7)

               Следователно приложение II към Директива 90/642/ЕИО следва да бъде съответно изменено.

               (8)

               Предвидените в настоящата директива мерки са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Директива 90/642/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват до 27 декември 2007 г. най-късно законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 28 декември 2007 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 26 юни 2007 година.

            За Комисията

         Markos KYPRIANOU

            Член на Комисията

      (1)  OВ L 350, 14.12.1990 г., стр. 71. Директива, последно изменена с Директива 2007/28/ЕО на Комисията (ОВ L 135, 26.5.2007 г., стр. 6).

      (2)  Насоки за прогнозиране на количеството остатъци от пестициди, поемани чрез храната (преразгледани), изготвени от GEMS/Хранителна програма съвместно с Комитета по кодекса за остатъците от пестициди, публикувани от Световната здравна организация, 1997 г. (WHO/FSF/FOS/97.7).

      ПРИЛОЖЕНИЕ
      В част А от приложение II към Директива 90/642/ЕИО редовете, отнасящи се до диазинон, се заменят със следното:

                     Остатъци от пестициди и максимално допустими количества на остатъци (mg/kg)

                     „Групи и примери за отделни продукти, за които се прилагат МДК

                     Диазинон

               1.   Плодове, пресни, сушени или неварени, консервирани чрез замразяване, без прибавена захар; ядкови

                                 i)

                                 ЦИТРУСОВИ ПЛОДОВЕ

                     0,01 (1)

                     Грейпфрути

                     Лимони

                     Зелени лимони

                     Мандарини (включително клементини и подобни хибриди)

                     Портокали

                     Помелос

                     Други

                                 ii)

                                 ЯДКОВИ ПЛОДОВЕ (с черупки и без черупки)

                     Бадеми

                     0,05

                     Бразилски орехи

                     Кашу

                     Кестени

                     Кокосови орехи

                     Лешници

                     Орехи „Куинсленд“

                     Орехи „Пекан“

                     Ядки на борови шишарки

                     Шамфъстък

                     Орехи обикновени

                     Други

                     0,01 (1)

                                 iii)

                                 ПЛОДОВЕ СЪС СЕМКИ

                     0,01 (1)

                     Ябълки

                     Круши

                     Дюли

                     Други

                                 iv)

                                 ПЛОДОВЕ С КОСТИЛКИ

                     0,01 (1)

                     Кайсии

                     Череши

                     Праскови (вкл. нектарини и подобни хибриди)

                     Сливи

                     Други

                                 v)

                                 МЕСЕСТИ ПЛОДОВЕ БЕЗ КОСТИЛКИ И ДРЕБНИ ПЛОДОВЕ

                                 a)

                                 Десертно винено грозде

                     0,01 (1)

                     Десертно грозде

                     Винено грозде

                                 б)

                                 Ягоди (без диви горски ягоди)

                     0,01 (1)

                                 в)

                                 Къпиноплодни (без дивите плодове)

                     0,01 (1)

                     Къпини

                     Едри къпини

                     Кръстоски на малина и къпина

                     Малини

                     Други

                                 г)

                                 Месести плодове и дребни плодове (без дивите плодове)

                     Боровинки

                     Блатни боровинки

                     0,2

                     Френско грозде (червено, черно (касис) и бяло)

                     Цариградско грозде

                     Други

                     0,01 (1)

                                 д)

                                 Диви месести плодове и други дивиплодове

                     0,01 (1)

                                 vi)

                                 ДРУГИ ПЛОДОВЕ

                     Авокадо

                     Банани

                     Фурми

                     Смокини

                     Киви

                     Кумкуат

                     Личи

                     Манго

                     Маслини (трапезни)

                     Маслини (за зехтин)

                     Папая

                     Пасион фрут

                     Ананаси

                     0,3

                     Нар

                     Други

                     0,01 (1)

               2.   Зеленчуци, пресни или неварени, замразени или сушени

                                 i)

                                 КОРЕНОПЛОДНИ И ГРУДКОВИ ЗЕЛЕНЧУЦИ

                     Цвекло

                     Моркови

                     Корени от маниока

                     Целина

                     Хрян

                     Артишок „Йерусалим“

                     Пащърнак

                     Корени от магданоз

                     Репички

                     0,1

                     Козя брада

                     Сладки картофи

                     Жълта ряпа

                     Ряпа

                     Ям (ядивна гулия на растението Dioscorea; индийски картоф)

                     Други

                     0,01 (1)

                                 ii)

                                 ЗЕЛЕНЧУЦИ С ЛУКОВИЦА

                     Чесън

                     Лук

                     0,05

                     Дребен лук

                     Зелен лук

                     Други

                     0,01 (1)

                                 iii)

                                 ЗЕЛЕНЧУЦИ-ПЛОДОВЕ

                                 a)

                                 Зеленчуци от семейство Solanacea

                     Домати

                     Чушки (пипер)

                     0,05

                     Сини домати (патладжани)

                     Бамя

                     Други

                     0,01 (1)

                                 б)

                                 Тиквови — ядивна кора Зеленчуци от семейство тиквови с ядлива кора

                     0,01 (1)

                     Краставици

                     Корнишони

                     Тиквички

                     Други

                                 в)

                                 Зеленчуци от семейство тиквови с неядлива кора

                     0,01 (1)

                     Пъпеши

                     Тикви

                     Дини

                     Други

                                 г)

                                 Сладка царевица

                     0,02

                                 iv)

                                 ЗЕЛЕНЧУЦИ ОТ ВИДА BRASSICA

                                 a)

                                 Зелеви (развитие на съцветия)

                     0,01 (1)

                     Броколи

                     Карфиол

                     Други

                                 б)

                                 Зелеви (на глави)

                     Брюкселско зеле

                     Главесто зеле

                     0,5

                     Други

                     0,01 (1)

                                 в)

                                 Зелеви (развитие на листа)

                     Китайско зеле

                     0,05

                     Кайл (Къдраво зеле, което не е на глави)

                     Други

                     0,01 (1)

                                 г)

                                 Алабаш

                     0,2

                                 v)

                                 ЛИСТНИ ЗЕЛЕНЧУЦИ И ПРЕСНИ ПОДПРАВКИ

                     0,01 (1)

                                 a)

                                 Марули и подобни

                     Кресони

                     Агнешка салата

                     Марули

                     Скароли

                     Рукола

                     Листа и стъбла от зелеви

                     Други

                                 б)

                                 Спанакови и подобни

                     Спанак

                     Листа от цвекло (къдраво)

                     Други

                                 в)

                                 Воден кресон

                                 г)

                                 Цикории

                                 д)

                                 Подправки

                     Кервел

                     Ситен лук

                     Магданоз

                     Листа от целина

                     Други

                                 vi)

                                 БОБОВИ РАСТЕНИЯ (пресни)

                     0,01 (1)

                     Фасул (неизчистен от шушулките)

                     Фасул (изчистен от шушулките)

                     Грах (неизчистен от шушулките)

                     Грах (изчистен от шушулките)

                     Други

                                 vii)

                                 СТЪБЛЕНИ ЗЕЛЕНЧУЦИ (пресни)

                     0,01 (1)

                     Аспержи

                     Кардони

                     Целина

                     Копър

                     Артишок (ангинарии)

                     Лук

                     Ревен

                     Други

                                 viii)

                                 ГЪБИ

                     0,01 (1)

                                 a)

                                 Култивирани гъби

                                 б)

                                 Диворастящи гъби

                                 3.

                                 Бобови растения

                     0,01 (1)

                     Фасул

                     Леща

                     Грах

                     Лупина

                     Други

                                 4.

                                 Маслодайни семена

                     0,02 (1)

                     Семена от лен

                     Фъстъци

                     Семена от мак

                     Семана от сусам

                     Семена от слънчоглед

                     Семена от рапица

                     Семена от соя

                     Семена от синап

                     Семена от памук

                     Семена от коноп

                     Други

                                 5.

                                 Картофи

                     0,01 (1)

                     Ранни картофи

                     Картофи, предназначени за консервиране

                                 6.

                                 Чай (сушени листа и стъбла, ферментирали или приготвени по друг начин, получени от Camellia sinensis)

                     0,02 (1)

                                 7.

                                 Хмел (сушен), включително под формата на гранули и неконцентриран прах

                     0,5

         (1)  Посочва по-ниската граница на аналитично определяне“